Regije Senegala
Senegal se administrativno sastoji od 14 regija (francuski: régions) koje čine najviši administrativni nivo ove afričke države. Svakom od regija upravlja Vijeće regije (Conseil Régional), koje se bira putem izbora na nivou arondismana (trećeg administrativnog nivoa) a na osnovu broja stanovnika. Senegal je dalje podijeljen na 45 departmana, 103 okruga (od kojih nijedan nema administrativnu funkciju) i kolektivitete lokalnih područja (14 regija, 110 općina i 320 ruralnih općinskih područja) koji biraju administrativne službenike. Tri regije su formirane 10. septembra 2008. godine, kada je Regija Kaffrine formirana iz regije Kaolacka, Kedougou iz regije Tambacounda a regija Sédhiou je izdvojena iz regije Kolda. Nazivi regija su preuzeti od glavnih gradova istih.